Varslingsrutiner

# Hva er det å varsle?

Å varsel er å si ifra om noe som ikke er greit, noe som føles ubehagelig eller skremmende eller handlinger som er ulovlig.

# Hva kan jeg varsle om?

Du kan si ifra om noe du selv har opplevd eller som har skjedd med andre, noe du har blitt fortalt eller som du har sett. Du kan varsle uansett om personen som er utsatt eller har gjort noe er tillitsvalgt eller ansatt. Du kan si ifra om ting som har skjedd både i og utenfor NUK.

Du kan melde ifra om hendelser du tenker er veldig alvorlige eller som egentlig ikke er så farlig, men likevel ikke er helt greit. Ingenting er for lite eller for stort.

Eksempler på kritikkverdige forhold du burde si ifra om:

* Brudd på NUKs retningslinjer (ledererklæring, forventningsplakat)
* Lovbrudd
* Mobbing
* Seksuell trakassering og overgrep
* Diskriminering og rasisme
* Økonomisk mislighold[[1]](#footnote-1) og korrupsjon

# Hvem kan varsle?

Alle medlemmer, tillitsvalgte og andre – for eksempel prester eller foresatte – som har informasjon om kritikkverdige forhold i NUK.

# Hvordan varsler jeg?

Du kan varsle gjennom [NUKs varslingsportal](https://varsel.nuk.no/skjema/norges-unge-katolikker/EUdHzhvlRfSB5xgp.1242) som du finner øverst på hjemmesiden. Du kan varsle både muntlig og skriftlig via denne portalen. Du kan også ta direkte kontakt med et av medlemmene i NUKs varslingsutvalg.

Du kan varsle anonymt.

# Hvis ansatte er involvert

Dersom varslingssaken gjelder en ansatt i NUK, er det generalsekretær som håndterer saken. Dersom saken skulle gjelde generalsekretær, vil Hovedstyret behandle saken.

# Hva skjer når jeg varsler?

NUK har et varslingsutvalg som består av ungdomspresten, generalsekretæren og to ytterligere medlemmer. Varslingsutvalget består for tiden av p. Andreas Rupprecht, Stephen Richard Trotter, person A og person B. Varslingsutvalget ledes av generalsekretæren.

Varsel kan enten sendes til en konkret person i varslingsutvalget eller til utvalget generelt, da oppnevner generalsekretæren en saksbehandler. De har ansvar for å få klarhet i saken.

Saksbehandleren vil ta kontakt med deg kort tid – innen to måneder – etter du har sendt inn varselet. Deretter foretar de en grunnleggende undersøkelse. Avhengig av sakens natur, vil saksbehandler vurdere om saken skal meldes til politi eller andre myndigheter.

1. Mislighold – misbruk eller tyveri av lokallaget eller NUKs penger. [↑](#footnote-ref-1)